CHG ปลื้ม! กำไร Q3/59 โต 32% จ่อปันผล 0.012 บ./หุ้น
CHG ปลื้ม! กำไร Q3/59 โต 32% มาที่ 160.25 ลบ. จากปีก่อนมีกำไร 121.17 ลบ. หลังรายได้จากการประกอบกิจการโรงพยาบาลเพิ่มขึ้น ขณะที่ 9เดือนแรกมีกำไรอยู่ที่ 432.87 ลบ. เพิ่มขึ้น 9% จากปีก่อนมีกำไร 396.23 ลบ. จ่อปันผล 0.012 บ./หุ้น XD 22 พ.ย.59 กำหนดจ่าย 9 ธ.ค.นี้
11 พ.ย. 2559

บริษัท โรงพยาบาลจุฬารัตน์ จำกัด (มหาชน) หรือ CHG รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 160.25 ล้านบาท หรือมีกำไรสุทธิ 0.0146 บาทต่อหุ้น เพิ่มขึ้น 32% จากช่วงเดียวกันของปีก่อนที่มีกำไรสุทธิ 121.17 ล้านบาท หรือมีกำไรสุทธิ 0.011 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการประกอบกิจการโรงพยาบาลเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 432.87 ล้านบาท หรือ 0.0394 บาทต่อหุ้น เพิ่มขึ้น 9% จากช่วงเดียวกันของปีก่อนที่มีกำไรสุทธิ 396.23 ล้านบาท หรือ 0.036 บาทต่อหุ้น
พร้อมกันนี้ บริษัทยังประกาศปันผลงวดดำเนินการวันที่ 1 ม.ค.2559 ถึงวันที่ 30 ก.ย.2559 อัตราจ่ายปันผลเป็นเงินสด 0.012 บาทต่อหุ้น วันที่ไม่ได้รับสิทธิปันผล(XD) 22 พ.ย.2559 กำหนดจ่ายปันผล 9 ธ.ค.2559